Skagen Fondene

Skagen Fondene (stilisert SKAGEN Fondene), registrert som Skagen AS, er et fondsforvaltningsselskap etablert i Stavanger i 1993, som tilbyr aktivt forvaltede aksjefond i tillegg til over 600 aksjefond fra andre forvaltere samt rentefond og kombinasjonsfond. I 2017 ble SKAGEN en del av Storebrand Asset Management, men er et eget selskap som rapporterer til sitt eget styre.
Selskapets hovedkontor ligger i Stavanger, men har også avdelingskontorer i Oslo, Trondheim, Ålesund og Bergen, samt internasjonale kontorer i Stockholm, København, London og Tyskland.
Skagen har markedsføringstillatelse for sine verdipapirfond i Norge, Sverige, Danmark, Luxembourg, Belgia, Finland, Island, Storbritannia, Nederland, Tyskland, Østerrike og Irland.


== Historikk ==
1993: Stavanger Fondsforvaltning AS (nå Skagen AS) får konsesjon til å forvalte verdipapirfond og starter med 448 andelseiere og forvaltningskapital på 20 millioner kroner. Hovedkontoret åpnes i Stavanger 1. desember 1993. Fondet Skagen Vekst lanseres.
1994: Obligasjonsfondet Skagen Avkastning lanseres.
1997: Aksjefondet Skagen Global lanseres. Avdelingskontoret i Ålesund etableres.
1998: Pengemarkedsfondet Skagen Høyrente lanseres. Avdelingskontoret i Oslo etableres.
2000: Netthandel tilbys på Skagens nettsider.
2001: Åpner kontorer i Bergen og Trondheim. Skagen tilbyr nå innskuddspensjon.
2002: Skagen Kon-Tiki lanseres. Fondene godkjennes for salg i Sverige og Danmark.
2003: Skagen Høyrente Institusjon lanseres.
2004: Avdelingskontoret åpnes i Stockholm.
2005: Skagen er Norges største forvalter. Fondene godkjennes for salg i Luxembourg.
2006: Kontorer etableres i Tønsberg og København.
2007: Kontor etableres i Gøteborg og fondene godkjennes for salg på Island og i Storbritannia. Forvaltningskapitalen passerer 79 milliarder kroner og antallet ansatte 100.
2008: Tegningsprovisjonen fjernes
2009: Årets fondsforvalter i Sverige, Danmark og Nederland. Mer enn 50 prosent av forvaltningskapitalen kom utenfra Norges grenser.
2010: London-kontoret etableres.
2011: Kontoret i Amsterdam åpnes. Kombinasjonsfondet Skagen Balanse 60/40 lanseres.
2012: Det globale eiendomsfondet Skagen m2 lanseres
2014: Rentefondet Skagen Credit lanseres. Fondene godkjennes for salg i Irland og Tyskland
2015: Aksjefondet Skagen Focus lanseres.
2017: Fem nye fond-i-fond lanseres; Skagen Select 100, Skagen Select 80, Skagen Select 60, Skagen Select 30, Skagen Select 15. Aksjefondet SKAGEN Insight lanseres.
2018: Lansering av 600 eksterne fond på SKAGENs voksende handelsplatform i Norge. SKAGEN fyller 25 år. Kontor etableres i Frankfurt, Tyskland.


== Premier og utmerkelser ==
Skagen har mottatt en rekke premier og utmerkelser, både for fondene, forvalterne og fondsselskapet:
Lipper Fund Awards Switzerland, Germany & Europe 2015: Skagen Kon-Tiki og Skagen Global til beste fond over 10 år.
Lipper Fund Awards Switzerland & Europe 2014: Skagen Kon-Tiki og Skagen Global til beste fond over 10 år.
Lipper Fund Awards Switzerland & Europe 2013: Skagen Kon-Tiki og Skagen Global til beste fond over 10 år.
Lipper Fund Awards Switzerland & Europe 2012: Skagen Kon-Tiki best over 5 og 10 år og Skagen Global til beste fond over 5 år.
Lipper Fund Awards Europe 2011: Skagen Kon-Tiki best over 5 år og Skagen Global til beste fond over 10 år.
Financial News Awards 2011: Skagen Fondene utnevnt til året Nordiske forvalter i 2011.
De Gouden Stier 2011: Skagen Global, beste fond publikumspris.
Morgenavisen Jyllands-Posten og Dansk Aktie Analyse 2011: Skagen Fondene ble kåret til årets fondsforvalter i Danmark.
Great place to work: Blant norges beste arbeidsplasser i 2013, 2012 og 2011 og en av Europas beste arbeidsplasser 2013 (en av topp 50).
Morningstar Fund Manager of the Year Awards 2014: Skagen Kon-Tiki, årets forvalter i Europa, globale aksjer 2014


== Referanser ==


== Eksterne lenker ==
Offisielt nettsted 
Lars Magne Sunnanå: Rundet 100 milliarder kroner Artikkel i Aftenposten økonomi lørdag 27. mars 2010 side 14-15.